
Казан Кремле Рөстәм Миңнеханов исеменә Татарстан Республикасы Президенты вазыйфасына сайлануы белән котлау телеграммалары ала.

Әзәрбәйҗан Республикасы Премьер-министры Али Әсәдов телеграмма җибәрде. «Сезнең ныклы абруегызга, бай тәҗрибәгезгә һәм Сезгә Татарстанның соңгы еллардагы уңышлы сәясәтегезне татар халкының хуплавы нәтиҗәсендә төрле өлкәләрдә гаять зур уңышларга ирештегез, Россия Федерациясе төбәкләре арасында күп кенә төп күрсәткечләр буенча алдынгы урыннарга чыкты.

Әзәрбәйҗан Татарстан белән уңышлы хезмәттәшлекне үстерүгә үзара аңлашуга һәм дуслыкка зур әһәмият бирә. Ышанам, Сезнең актив катнашуыгыз нәтиҗәсендә без киләчәктә дә күп кырлы Әзәрбәйҗан Республикасы һәм Россия Федерациясе арасындагы стратегик партнерлык кысаларында Әзәрбәйҗан-Татарстан хезмәттәшлеген үстерәчәкбез», - диелә текстта.

Россия Федерациясенең Швейцариядәге Илчесе Сергей Гармонин телеграммасында ассызыклаганча: «Сезнең бу җиңүегез һәм Сезнең сәяси абруегыз – Татарстан халкының абсолют ышаныч белдерүе. Ышанам, Сезнең дәүләт тәҗрибәгез, югары профессионализм, җаваплылык хисе һәм эшегезгә тугрылык республиканың чәчәк атарга һәм халыкара элемтәләрне, шул исәптән Швейцария кантоннары белән элемтәләрне үстерүгә ярдәм итәчәк».
Казан Кремле Рөстәм Миңнеханов исеменә Татарстан Республикасы Президенты вазыйфасына сайлануы белән котлау телеграммалары ала